Burdž Chalifa

Burdž Chalifa (, „Chalifa bokštas“; anksčiau buvo Burdž Dubai, „Dubajaus bokštas“) – aukščiausias dangoraižis pasaulyje, pastatytas Dubajuje, Jungtiniuose Arabų Emyratuose. 163 aukštų dangoraižis, kurį statant buvo išlieta 330 tūkst. kubinių metrų betono ir panaudota 31,4 tūkst. tonų plieno, yra matomas už 95 kilometrų.7 interesting facts you didn’t know about the Burj Khalifa2 GetYourGuide.com (tikrinta 2022-01-04).

Dangoraižio statyba prasidėjo 2004 m. rugsėjo 21 d., o baigėsi 2009 m. birželio 30 d. Nors buvo manoma, kad pastatas bus atidarytas 2009 m. gruodžio 2 d., tačiau jis buvo atidėtas iki 2010 m. sausio 4 d.,http://www.guide2dubai.com/947-Burj-Dubai-will-open-to-public-only-in-January-2010.html kad sutaptų su JAE ketvirtosiomis ministro pirmininko ir viceprezidento Mohammed bin Rashid Al Maktoum valdymo metinėmis.http://news.bbc.co.uk/2/hi/middle_east/8439618.stm

Bendras pastato plotas – 309 473 m², o jo nuomojamos patalpos siekia 232 105 m² ploto iš kurių 24 295 m² ploto yra skirta biurams.

Dangoraižio viduje yra viešbučių, butų, biurų ir prekybos centrų. Pagal projektą 37 pirmuose aukštuose yra viešbučiai, o nuo 45 iki 108-ojo aukšto yra apie 900 butų. Dauguma patalpų yra skiriama biurams. 124 ir 148 aukštuose yra apžvalgos aikštelės. Nuo 156 iki 159 aukštų yra įrengtos komunikacijos patalpos. 160-163 aukštai skirti mechaninėms patalpoms.Structural Elements – Elevator, Spire, and More

Šis dangoraižis tapo 20 mlrd. kainavusio naujo komercinio rajono Downtown Burj Dubai pagrindine ašimi. Tame rajone įrengta 30 tūkst. butų, taip pat veikia didžiausias pasaulyje prekybos centras „Dubai Mall“, kuriame yra 1 200 parduotuvių.

Spiralės formos į viršų smailėjantis pastatas yra Islamo dizaino.https://gulfnews.com/business/property/burj-khalifa-towering-challenge-for-builders-1.561802 Burj Khalifa: Towering challenge for builders] Statant pastatą spiralės formos būdu buvo panaudotos 27 mažėjančios pakopos.Higher and Higher: The Evolution of the Buttressed Core  Toks būdas leidžia sumažinti pastato vibraciją. Pačiame aukščiausiame taške viršūnė svyruoja iki 1,5 m.Burj Dubai is the height of success

Šalia jo yra dirbtinis ežeras ir antras pagal dydį šokantis fontanas pasaulyje.Emaar brings world-class water, light and music spectacle to Burj Dubai Lake Fontanas apšviestas apie 6600 prožektoriais ir 50 spalvotų projektorių. 2008 m. konkurso būdu šis fontanas pavadintas Dubajaus vardu.'Dubai Fountain' is winning name of Emaar's water spectacle in Downtown Burj Dubai

 Pastato ypatumai 
Bokštas gali savarankiškai pilnai aprūpinti save elektros energija. Dėl to naudojami atsinaujinantys energijos šaltiniai – saulės energija ir vėjas. Ant pastato stogo pastatyta didelė vėjo sukama turbina, taip pat saulės baterijos (dalinai esančios ant dangoraižio šonų), kurių plotas 15 000 m². Be to, pastate įrengta speciali saulės apsauga ir saulę atspindinčios stiklinės panelės, kurios mažina patalpų įkaitimą (Dubajuje temperatūra būna iki 50 °C), tai mažina būtinumą vėdinti patalpas.

Dangoraižyje vėdinimo sistemoje naudojama konvencinė sistema, varanti orą iš apačios į viršų per visą bokštą. Taip pat jos šaldymui naudojamas jūros ir požeminiai moduliai.

 Aukščio rekordai 
 Aukščiausias dangoraižis iki smailės viršaus: 828 m (ankstesnis Taipei 101 – 509.2 m)
 Aukščiausias kada nors pastatytas statinys: 828 m (ankstesnis Varšuvos radijo stiebas – 646.38 m)
 Aukščiausias išlikęs statinys: 828 m (ankstesnis KVLY-TV stiebas – 628.8 m)
 Aukščiausias laisvai stovintis statinys: 828 m (ankstesnis CN Tower – 553.3 m)
 Pastatas su daugiausia aukštų: 160 (ankstesnis Willis Tower – 108)
 Aukščiausia pasaulyje liftų instaliacija
 Greičiausi pasaulyje liftai, pasiekiantys 64 km/h arba 18 m/s (ankstesnis Taipei 101 – 16.83 m/s)
 Aukščiausiai vertikaliai pumpuotas betonas (pastatui): 606 m (ankstesnis Taipei 101–449.2 m)
 Aukščiausiai vertikaliai pumpuotas betonas (bet kokiam statiniui): 606 m (ankstesnis Riva del Garda hidroelektrinė – 532 m)
 Pirmasis pasaulyje aukščiausias statinys, kuriame yra gyvenamosios patalpos
 Aukščiausiai esanti lauko apžvalgos aikštelė pasaulyje
 Aukščiausiai esanti pasaulio mečetė (158-ame aukšte)
 Aukščiausiai pasaulyje sumontuotas aliuminio ir stiklo fasadas, esantis 512 m aukštyje
 Aukščiausiai pasaulyje esantis plaukimo baseinas (76-as aukštas)
 Aukščiausiai parodyti Naujųjų metų fejerverkai pasaulyjeJaw-dropping fireworks at Burj Khalifa enthrall thousands
 Didžiausias pasaulyje šviesų ir garso šou, parodytas ant vieno pastatoNew Year fireworks at Burj Khalifa to return this year 
 2014 m. balandžio 21 d. nuo šio pastato nušokę prancūzai Fred Fugen ir Vince Reffet pasiėkė aukščiausio BASE šuolių nuo pastato rekordą, nušokę nuo 828 metrų.Highest BASE jump from a building

 Galerija 

 Nuorodos 
 Burj Khalifa tinklalapis 


 Šaltiniai 

Kategorija:Dangoraižiai
Kategorija:Jungtinių Arabų Emyratų statiniai
Kategorija:Dubajus